OzLabs/hebrew-wiki-articles huggingface dataset:
בוריס שצ'רבינה

בוריס יבדוקימוביץ' שצ'רבינה (באוקראינית: Борис Євдокимович Щербина; 5 באוקטובר 1919 – 22 באוגוסט 1990) היה פוליטיקאי סובייטי-אוקראיני, ששימש כסגן יו"ר מועצת השרים של ברית המועצות בשנים 1984 עד 1989. במהלך תקופה זו הוא פיקח על ניהול משברים סובייטיים בשני אסונות גדולים: אסון צ'רנוביל בשנת 1986 ורעידת האדמה בארמניה בשנת 1988.<ref></ref><ref></ref> הוא עוטר בעיטור גיבור העמל הסוציאליסטי.

== ביוגרפיה ==
שצ'רבינה נולד בדבלצבה, אוקראינה (כיום דבלצבה, מחוז דונייצק, אוקראינה) ב-5 באוקטובר 1919 למשפחתו של עובד רכבת אוקראיני.<ref></ref><ref></ref> הוא הצטרף למפלגה הקומוניסטית בשנת 1939 והתנדב לשירות צבאי במהלך מלחמת החורף נגד פינלנד.<ref></ref> הוא היה נשוי לראיסה פאבלובנה ולשניים היה בן אחד, יורי בוריסוביץ'.

שצ'רבינה ייסד את תעשיית הנפט והגז במערב סיביר בעת ששימש כמזכיר הראשון של המפלגה במחוז טיומן (תפקיד המקביל למשרת מושל מחוז טיומן כיום) ולאחר מכן במסגרת תפקידו כשר לבינוי תעשיית הנפט והגז (1973–1984).<ref></ref> בשנת 1976, מונה לחבר בוועד המרכזי של המפלגה הקומוניסטית של ברית המועצות.

בשנת 1984, הוא הפך לסגן יו"ר מועצת השרים וככזה היה אחראי על ההתמודדות עם התוצאה של אסון צ'רנוביל בשנת 1986. שצ'רבינה שימש בתפקיד דומה לאחר רעידת האדמה בארמניה ב-1988.<ref name="Schmid2015"></ref> הוא הציע להזמין כוחות הצלה בינלאומיים – מאוסטריה וצ'כוסלובקיה, שעמדו לרשותם אמצעים תרמיים וכלבים מאומנים במיוחד לחיפוש אנשים חיים.

בשנת 1990 התנגד לבחירתו של בוריס ילצין לראשות הסובייט העליון, והגדיר אותו כ"איש בעל תכונות מוסריות נמוכות", שבחירתו "תסלול את הדרך לתקופה האפלה ביותר בתולדות ארצנו".<ref></ref> עם זאת, ילצין נבחר והפך לנשיא הראשון של הפדרציה הרוסית לאחר קריסת ברית המועצות שנה לאחר מכן.

=== מותו ===
שצ'רבינה מת במוסקבה בשנת 1990, בגיל 70.<ref name="HewettWinston2010"></ref><ref name="Plokhy2018"></ref> לא ברור אם מותו קשור לקרינה מאחר שצו שעליו חתם בשנת 1988, מנע מרופאים לציין קרינה כסיבת מוות או מחלה.<ref></ref><ref name="wpost-1991"></ref>

== בתרבות הפופולרית ==
שצ'רבינה גולם על ידי ורנון דובטצ'ף בדוקודרמה "אסון הישרדות" בהפקת ה-BBC משנת 2006 ועל ידי סטלאן סקושגורד במיני-סדרה מבית Sky/HBO צ'רנוביל משנת 2019.

== קישורים חיצוניים ==

* 

== הערות שוליים ==

קטגוריה:שרי ממשלת ברית המועצות
קטגוריה:אסון צ'רנוביל: אישים
קטגוריה:גיבורי העמל הסוציאליסטי
קטגוריה:מקבלי עיטור לנין
קטגוריה:מקבלי עיטור מהפכת אוקטובר
קטגוריה:מקבלי עיטור הדגל האדום של העמל
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1919
קטגוריה:סובייטים שנפטרו ב-1990
תמונת ראי

[[הר הוד שבמדינת אורגון ותמונת ראי שלו המשתקפת באגם שלמרגלותיו.]]
מולקולות כיראליות, אמנם שתי המולקולות הן תמונת ראי אחת של השנייה, אך תפקודן יכול להיות שונה לחלוטין.]]
תמונת ראי של חפץ היא חפץ זהה לו בצורתו, אך הפוך, בדומה להשתקפות בראי של החפץ המקורי.

ציור של פרפר בעל סימטריית מראה: חלקו הימני של הפרפר הוא תמונת ראי של חלקו השמאלי
תמונת ראי של חפץ סימטרי, שנלקחת במקביל לציר הסימטריה שלו, תיתן עותק זהה לחלוטין לחפץ המקורי, אך תמונת ראי של חפץ שאינו סימטרי (או של חפץ סימטרי שנלקחת לא במקביל לציר הסימטריה שלו) נותנת עותק שונה מהעותק המקורי, אם כי דומה לו.

היחס "תמונת ראי" הוא יחס סימטרי, כלומר אם עצם a הוא תמונת ראי של עצם b, אז עצם b הוא תמונת ראי של עצם a.

בגוף האדם ישנם איברים אחדים המהווים תמונת ראי זה של זה, למשל הידיים (ובפרט כפות הידיים והרגליים (ובפרט כפות הרגליים).

בגאומטריה, משולש ותמונת הראי שלו הם משולשים חופפים (ובהכללה: מצולע ותמונת הראי שלו הם מצולעים חופפים). הפעולה של יצירת תמונת ראי של מישור ביחס לישר קרויה שיקוף. אפשר להגדיר גם שיקוף של מרחבים מממד גדול יותר. השיקוף היא פעולה הופכת אוריינטציה.

בכימיה, שתי מולקלות שהן תמונת ראי זו של זו קרויות אננטיומרים. לאננטיומרים, בניגוד לאיזומרים אחרים, תכונות פיזיקליות זהות: הם רותחים וניתכים באותה הטמפרטורה, יש להם צפיפות זהה, וכן הלאה. מצב זה נובע מכך שהגורמים הקובעים את התכונות הפיזיקליות, כמו הקשרים הכימיים בין אטומי האננטיומרים, מיקום האטומים, אורכי הקשרים, הזוויות וכן הלאה, זהים לגמרי. הבדל בין אננטיומרים מתקיים בהשפעתם על אור מקוטב, תופעה המכונה פעילות אופטית. כאשר מקרינים תמיסה של אננטיומר נקי באור מקוטב מישורית (אור שעובר דרך מסנן אופטי מיוחד המאפשר רק לקרניים במישור מסוים לעבור), המרכזים הכיראליים במולקולות מסיטים את האור לכיוון מסוים. שני אננטיומרים שונים מסיטים את האור באותה הזווית בדיוק, אך בכיוון ההפוך.

תוכנה לעיבוד תמונה, כולל "צייר" הבסיסית, כוללות פונקציות ליצירת תמונת ראי אופקית ותמונת ראי אנכית של התמונה המקורית, למשל לקחת תמונה של אדם המביט ימינה ולהפוך אותה לתמונה שבה הוא מביט שמאלה. הפעלה כפולה של הפונקציה תמונת ראי אופקית על תמונה נתונה מחזירה את התמונה למצבה המקורי, כלומר פונקציה זו היא פונקציה הופכית של עצמה. היכול ליצור ראי של תמונה שימושית, למשל, ליצרני רכב, כך שתמונה של מכונית שבה ההגה בצד שמאל תשמש, לאחר יצירת תמונת ראי שלה, כאילו זו מכונית שבה ההגה בצד ימין, ובכך נחסך הצורך לצלם סט כפול של תמונות. 

כתב ראי על אמבולנס
בחזית רכבי חירום, כגון אמבולנס או רכב כיבוי אש נכתב לעיתים מאפיין זה של הרכב בכתב ראי, כדי שנהג הנוסע לפני רכב החירום ורואה אותו בראי שבמכוניתו יקרא אותו ככתב רגיל ויפנה את הדרך.

==קישורים חיצוניים==

<div class="mw-content-ltr">
*Andrew Carson, [https://web.archive.org/web/20100206121909/http://www.d7s.com/mirror.htm Why do mirrors reverse images left to right? Why not up and down?]
*[http://amoebacrunch.blogspot.com/2008/04/fun-with-mirror-images.html Fun With Mirror Images], amoeba crunch / blog, 25 April 2008
*[https://www.youtube.com/watch?v=vBpxhfBlVLU Why do mirrors flip horizontally (but not vertically)?]
*Michael C. Corballis, [https://link.springer.com/article/10.3758%2FBF03210736 Much ado about mirrors], Psychonomic Bulletin & Review volume 7, pages 163–169 (2000)
</div>

==הערות שוליים==

קטגוריה:גאומטריה
קטגוריה:מראות
אלכסנדר אקימוב

אלכסנדר פיודורוביץ' אקימוב (ברוסית: Александр Фёдорович Акимов; 6 במאי 1953 – 11 במאי 1986) היה מהנדס סובייטי, שהיה המפקח על המשמרת שפעלה ביחידת הכור של תחנת הכוח הגרעינית צ'רנוביל בליל אסון צ'רנוביל, 26 באפריל 1986.

== ביוגרפיה ==
אלכסנדר אקימוב נולד ב-6 במאי 1953 בעיר נובוסיבירסק, שברוסיה.

בשנת 1976 סיים אקימוב את לימודיו במכון להנדסת חשמל במוסקבה, בעל תואר מומחה בהנדסה ואוטומציה של תהליכי חום וכוח. הוא החל את הקריירה שלו בתחנת הכוח הגרעינית צ'רנוביל בספטמבר 1979. במהלך שנותיו הראשונות בצ'רנוביל מילא תפקידים כמהנדס בכיר בניהול טורבינות ומפקח משמרות באולם הטורבינות. ב-10 ביולי 1984 מונה אקימוב לתפקיד מפקח משמרות ביחידת כור מספר 4.<ref></ref>

== אסון צ'רנוביל ==
בליל 26 באפריל 1986 שימש אקימוב כמפקח המשמרת ביחידת הכוח הרביעית. רמת הכוח של הכור הופחתה והצוות התכונן לבדיקת בטיחות מתוכננת. אקימוב סירב לבצע את הבדיקה בשל מצבה הנמוך והבלתי יציב אך סירובו נדחה על ידי סגן המהנדס הראשי של תחנת הכוח, אנטולי דיאטלוב. עם זאת, הפחתת הכח הייתה פתאומית מדי, מה שהכניס את הכור למצב בלתי הפיך של הצטברות של קסנון-135, הגורם להפחתה בפעילותו. על מנת להתגבר על השפעות הקסנון ולבצע את הבדיקה, הצוות הוציא את מרבית מוטות הבקרה של הכור ממקומם. העלאת הכוח לאחר נקודה זו הכניסה את הכור למצב שעלול להיות מסוכן, ללא ידיעת המפעילים. הטורבינה נסגרה, הבדיקה הושלמה וכפתור AZ-5 (כפתור החירום) נלחץ כדי לסגור את הכור, על ידי החזרת מוטות הבקרה פנימה. מוטות הבקרה היו עשויים בורון אשר מפחית את התגובה הגרעינית, אך קצותיהם היו מצופים גרפיט המאיץ את התגובה. בזמן החדרת המוטות, קצות הגרפיט של המוטות האיצו את התגובה ויצרו שטף נייטרונים בתחתית הליבה. עלייה נוספת זו בהספק גרמה לכור להתפוצץ, וגג הכור במשקל של טונות התרומם ונחת על צדו בתוך הכור. רשתות התקשורת הוצפו לפתע בשיחות ומידע. אקימוב שמע דיווחים על נזק מאסיבי לכור, אך לא האמין בכך, וכתוצאה מכך העביר מידע כוזב אודות מצב הכור במשך שעות לאחר מכן.<ref></ref>

אקימוב עבד עם הצוות שלו בבניין הכור לאחר שנודע לו על היקף האסון. הם ניסו לשאוב מים לתוך ליבת הכור החשוף עד שעות הבוקר של 27 באפריל. אקימוב לא ידע שהוא נחשף במהלך עבודתו למינון קטלני של 15 גריי של קרינה.<ref></ref> בשלב מסוים הוא נתן הודאות ערש דווי וקבע שוב ושוב: "עשיתי הכל נכון. אני לא מבין למה זה קרה". אקימוב מת מתסמונת קרינה חריפה שבועיים לאחר האסון, והוא בן 33.<ref></ref>

== הכרה ==
בשנת 2008 הוענק לאקימוב לאחר מותו מסדר האומץ מדרגה שלישית על ידי ויקטור יושצ'נקו, נשיא אוקראינה.<ref></ref>

הוא גולם על ידי השחקן אלכסנדר חורושקו בסדרת הטלוויזיה "שעת אפס" (2004), על ידי אלכס לאו בהפקה של ה-BBC{{כ}}, "Surviving Disaster: Chernobyl Naster Gas" (2006) ועל ידי סם טרוטון במיני-סדרה של HBO, "צ'רנוביל" (2019).

== קישורים חיצוניים ==
* 

== הערות שוליים ==

קטגוריה:מהנדסים סובייטים
קטגוריה:אסון צ'רנוביל: אישים
קטגוריה:ילידי 1953
קטגוריה:סובייטים שנפטרו ב-1986
ולרי חודמצ'וק

ולרי איליץ' חודמצ'וק (24 במרץ 1951 – 26 באפריל 1986) היה מהנדס סובייטי, שהיה מפעיל המשאבה במשמרת הלילה בתחנת הכוח הגרעינית צ'רנוביל והיה הקורבן הראשון של אסון צ'רנוביל.<ref></ref>

== ביוגרפיה ==
ולרי חודמצ'וק נולד ב-24 במרץ 1951 בקרופיווניה שבנפת איוואנקיב, מחוז קייב. הוא החל את דרכו בתחנת הכוח הגרעינית בצ'רנוביל בספטמבר 1973. בשנים הראשונות שלו בצ'רנוביל מילא תפקידים כמהנדס הדודים, המהנדס הבכיר של דודי סדנת התקשורת התרמית והתת קרקעית, מפעיל הקבוצה הששית, המפעיל הבכיר של קבוצה 7 במשאבת המחזור הראשית של יחידת הכור הרביעית במפעל הכורים.

בלילה של 26 באפריל 1986, חודמצ'וק שהה באחד מחדרי המנוע של משאבת המחזור הראשית בבניין כור 4. הוא נשלח לחדר המנועים כדי לדווח למפעילים על תוצאות בדיקת הבטיחות. בסביבות השעה 01:23 (שעון מוסקבה) התרחשו שורה של פיצוצים חזקים בכור ארבע. הפיצוצים קרעו את מעטפת הכור והבניין שמסביב, כולל אולמות משאבות המחזור הראשי. ולרי חודמצ'וק היה האדם הראשון שמת באסון צ'רנוביל מכיוון שסבורים כי הוא נהרג מיד כאשר התפוצץ כור מספר 4.
אנדרטה לזכר חודמצ'וק בבניין הכור 4.
גופתו מעולם לא נמצאה ויש להניח כי הוא קבור מתחת לשרידי המשאבות.<ref></ref> אנדרטה לחודמצ'וק נבנתה ממש מחוץ לחדר הבקרה של כור 4, המושבת.<ref></ref>

== הכרה ==
בשנת 2008 הוענק לחודמצ'וק לאחר מותו מסדר האומץ מדרגה שלישית על ידי ויקטור יושצ'נקו, נשיא אוקראינה.<ref></ref>

הוא גולם על ידי השחקן קיראן או'בראיין במיני-סדרה מבית HBO "צ'רנוביל".

== ראו גם ==
* אלכסנדר אקימוב
* ואלרי לגאסוב

==קישורים חיצוניים==
* 

== הערות שוליים ==

קטגוריה:מהנדסים סובייטים
קטגוריה:אסון צ'רנוביל: אישים
קטגוריה:אישים שנעלמו
קטגוריה:מקבלי עיטור אות הכבוד
קטגוריה:סובייטים שנולדו ב-1951
קטגוריה:סובייטים שנפטרו ב-1986
ניקולאי פומין

ניקולאי מקסימוביץ' פומין (נולד ב-1937 בנובוקונומיצ'נה, מחוז דונייצק, אוקראינה) הוא מהנדס אוקראיני. הוא היה המהנדס הראשי של תחנת הכוח הגרעינית צ'רנוביל משנת 1981 ועד אסון צ'רנוביל בשנת 1986.<ref name="a">Galina Tri︠a︡nova: Posledniĭ raspad Uz︠h︡gorod : Karpaty, 2006., .</ref>

== ביוגרפיה ==
ניקולאי פומין היה חבר במפלגה הקומוניסטית, אך סולק משורותיה לאחר אסון צ'רנוביל. הוא החל את הקריירה שלו בתחנת הכוח הגרעינית זפוריז'יה.<ref name="b">[https://www.mn.ru/newspaper/zoom/68777 Попали в историю по приговору]</ref> בשנת 1972 החל לעבוד בתחנת הכוח הגרעינית בצ'רנוביל. כמהנדס ראשי אישר את הניסוי הידוע לשמצה שהוביל לפיצוץ הכור. עם זאת, סגן המהנדס הראשי אנטולי דיאטלוב היה למעשה האחראי העיקרי על הניסוי.

לפומין נודע על התאונה בסביבות ארבע לפנות בוקר ב-26 באפריל 1986, ולאחר מכן השתתף בעבודות הניקוי. לאחר מכן הוא נעצר יחד עם מנהל המפעל ויקטור בריוחאנוב. תחילת המשפט, שתוכנן במקור ליום 24 במרץ 1987, נאלץ להידחות מספר פעמים עקב ניסיונות ההתאבדות של פומין.<ref name="c">[https://www.bustle.com/p/nikolai-m-fomin-is-based-on-a-real-person-who-was-sentenced-to-a-labor-camp-after-the-chernobyl-disaster-17943508 Nikolai Fomin's Fate Is Unclear After The Chernobyl Disaster]</ref> בסופו של דבר נגזרו עליו ועל בריוחאנוב עשר שנות מאסר.<ref name="c" />

בהיותו בכלא, קיבל פומין טיפול פסיכיאטרי מספר פעמים. מסיבות בריאותיות הוא שוחרר מוקדם מהכלא והועבר לבית חולים פסיכיאטרי. לאחר שחרורו מבית החולים עבד בתחנת הכוח הגרעינית קלינין בעיר אודומליה, שבמחוז טבר. מאז פרישתו באמצע שנת 2000 התגורר שם עם אשתו, ילדיו ונכדיו.

== בתרבות הפופולרית ==
בסדרת הטלוויזיה צ'רנוביל הוא גולם על ידי אדריאן רולינס.

== הערות שוליים ==

קטגוריה:מהנדסים אוקראינים
קטגוריה:מהנדסים סובייטים
קטגוריה:אסון צ'רנוביל: אישים
קטגוריה:סובייטים שנולדו ב-1937
יחסי מרוקו–פינלנד

יחסי מרוקו–פינלנד הם יחסי החוץ בין מרוקו ופינלנד.

== סקירה כללית ==
פינלנד הכירה בעצמאותה של מרוקו ב-8 ביוני 1956, ושתי המדינות כוננו יחסים דיפלומטיים ב-17 ביולי 1959. במאי 2016 נפגשו יו"ר בית הנבחרים המרוקאי (הבית התחתון), ראחיד טלבי עלמי, ויו"ר הפרלמנט הפיני, מריה לוהלה, וסיכמו על חיזוק היחסים בין המדינות.

== יחסי סחר ==
היצוא של פינלנד למרוקו הסתכם ב-167.655 מיליון דולר בשנת 2019, והוא כלל דלקים וחומרי סיכה (43.3%), כמו גם ציוד תעשייתי, בעוד היצוא המרוקאי לפינלנד הגיע ל-7.73 מיליון דולר במהלך אותה שנה, והוא כלל מזון ומשקאות, ציוד תעשייתי, ציוד תחבורה ומוצרי צריכה. בשנת 2020, עסקים פינים פתחו משרד בקזבלנקה במרוקו כדי לבחון הזדמנויות השקעה במדינה הצפון אפריקאית.

== נציגויות דיפלומטיות ==
* מרוקו מחזיקה בפינלנד שגרירות בהלסינקי.
* פינלנד מחזיקה במרוקו שגרירות ברבאט, קונסוליה כללית בקזבלנקה, ו-5 קונסוליות כבוד באגאדיר, אל-קניטרה, מרקש, אספי, וטנג'יר.

== הערות שוליים ==
יחסי ליטא–מלזיה

יחסי ליטא–מלזיה הם יחסי החוץ בין ליטא למלזיה.

== היסטוריה ==
היחסים הדיפלומטיים בין ליטא ומלזיה כוננו בשנת 1994,<ref></ref> ומלזיה ביקשה בימים אלו לחזק את היחסים הדו-צדדיים עם ליטא, בעיקר בכלכלה, במסחר ובהשקעות.<ref></ref><ref></ref><ref></ref>

== יחסים כלכליים ==
שתי המדינות מבקשות לשפר את שיתוף הפעולה במיוחד בתחום ההשקעות, התחבורה והלוגיסטיקה, תעשיית המזון, אנרגיה מתחדשת וטכנולוגיות גבוהות,<ref></ref><ref></ref> ויש אף כמה ליטאים שהקימו עסק במלזיה.<ref></ref> ליטא הזמינה גם את חברת הנפט והגז המלזית להציע חוזה לאספקת גז טבעי נוזלי למסוף Klaipėda LNG FSRU שלה בנמל קלייפדה וחברות מלזיות נוספות להרחבת מזון חלאל במדינה.<ref></ref><ref></ref> בתעופה, המדינה מקבלת גם מטענים אוויריים ממלזיה.<ref></ref>

== יחסי חינוך ==
בחינוך נחתם מזכר הבנות לפיתוח שותפות בין שתי האוניברסיטאות במדינה בין אוניברסיטת מיקולס רומריס לאוניברסיטת מלזיה פרליס.<ref></ref>

== נציגויות דיפלומטיות ==
* ליטא מחזיקה במלזיה קונסולית כבוד בקואלה לומפור.<ref name="lm"></ref>
* מלזיה מיוצגת בליטא באמצעות שגרירותה בסטוקהולם שבשוודיה.

==קישורים חיצוניים==

== הערות שוליים ==
יחסי איסלנד–מלזיה

יחסי איסלנד–מלזיה הם היחסים הדו-צדדיים בין איסלנד לבין מלזיה.

== סקירה כללית ==
שתי המדינות כוננו יחסים דיפלומטיים בשנת 1999. שתי המדינות משתפות פעולה בארגונים בינלאומיים, ובכלל זה באו"ם, אולם כמעט ולא מתקיים קשר ישיר בין המדינות.

== נציגויות דיפלומטיות ==
* איסלנד מחזיקה במלזיה קונסוליית כבוד בקואלה לומפור.
* מלזיה מיוצגת באיסלנד באמצעות שגרירותה בסטוקהולם, שוודיה, ובנוסף מחזיקה קונסוליית כבוד ברייקיאוויק.

== קישורים חיצוניים ==

== הערות שוליים ==
יחסי אריתריאה–טורקיה

שגרירות טורקיה ב[[אסמרה, בירת אריתריאה]]
יחסי אריתריאה–טורקיה הם היחסים הדו-צדדיים בין מדינת אריתריאה לבין הרפובליקה הטורקית.

== סקירה כללית ==
לטורקיה יש שגרירות באסמרה, בירת אריתריאה, מאז 2013, בעוד לאריתריאה אין שגרירות בטורקיה, אך שגרירות טורקיה בדוחה שבקטר מייצגת את אריתריאה.<ref></ref> טורקיה הייתה אחת המדינות הראשונות שהכירו בעצמאותה של אריתריאה בשנת 1993, ושתי המדינות כוננו את היחסים הדיפלומטיים ביניהן באותה שנה.<ref name=":0"></ref>

עוסמאן סאלח מוחמד, שר החוץ של אריתריאה, ביקר בטורקיה בחודש דצמבר 2011. לאחר מכן, אהמט דבוטאולו, שר החוץ של טורקיה, ביקר באריתריאה בחודש נובמבר 2012.<ref></ref>

== יחסים כלכליים ==
בשנת 2016 ייצאה טורקיה לאריתריאה סחורות בשווי 15.6 מיליון דולרים, בעוד בכיוון ההפוך עשו את דרכן סחורות בשווי 2.3 מיליון דולרים.<ref></ref>

== ראו גם ==
* יחסי החוץ של טורקיה

==קישורים חיצוניים==

== הערות שוליים ==
יחסי אנגולה–קוסובו

יחסי אנגולה–קוסובו הם היחסים הבילטרליים שבין רפובליקת אנגולה לרפובליקת קוסובו.

== סקירה כללית ==
קשרים הדוקים ושיתוף פעולה בין אנגולה לסרביה נמשכו במהלך פירוק יוגוסלביה, ואנגולה הביעה את תמיכתה האיתנה בסרביה נגד עצמאות קוסובו.<ref>[http://allafrica.com/stories/200806240413.html Angola: Head of State Sends Message to Serbian Counterpart], Angola Press Agency, 2008-06-24</ref>

ב-23 ביוני 2008, מספר חודשים לאחר הכרזת העצמאות של קוסובו, שלח נשיא אנגולה ז'וזה אדוארדו דוש סנטוש איגרת לעמיתו הסרבי, בוריס טאדיץ', בה הדגיש את הסולידריות שלו ושל מדינתו כלפי סרביה בנוגע לשמירה על ריבונותה ושלמותה.<ref>[http://allafrica.com/stories/200806240413.html Angola: Head of State Sends Message to Serbian Counterpart], Angola Press Agency, 24 June 2008</ref>

== הערות שוליים ==
יחסי איי בהאמה – קובה

יחסי איי בהאמה–קובה הם היחסים הדו-צדדיים בין קהיליית איי בהאמה לרפובליקה של קובה.

== סקירה כללית ==
לאיי בהאמה יש שגרירות בהוואנה, בירת קובה,<ref></ref> ולקובה יש שגרירות בנסאו, בירת איי בהאמה.<ref></ref>

איי בהאמה וקובה חולקות גבול ימי.

== הערות שוליים ==
יחסי ברזיל–קובה

[[נשיא קובה פידל קסטרו ונשיא ברזיל לשעבר לואיז אינסיו דה סילבה משוחחים בספטמבר 2003]]
יחסי ברזיל–קובה הם יחסי החוץ בין ברזיל וקובה.

== סקירה כללית ==
היחסים סווגו כ"מצוינים" במאי 2008 לאחר פגישת שרי החוץ. לאחר ההפיכה ב-1964 ניתק המשטר הצבאי את היחסים הדיפלומטיים עם קובה, שהתחדשו רק לאחר הדמוקרטיזציה מחדש בשנת 1986. במהלך ביקור מדיני ביולי 2008 בקובה של נשיא ברזיל לואיז אינסיו דה סילבה, הביע המנהיג הברזילאי את רצונו שמדינתו תהיה "השותפה מספר אחת" של קובה.

מאז בחירתו של ז'איר בולסונארו בבחירות הכלליות בברזיל 2018 היחסים בין קובה לברזיל החמירו, ובין השאר התבטאו בהפסקת התוכנית שהסכימו ממשלות דילמה רוסף וראול קסטרו לרופאים קובנים להעניק טיפול רפואי לעשרות מיליוני ברזילאים עניים וילידים.<ref>, NYT, 11 June 2019. Retrieved 14 August 2020.</ref> הנשיא בולסונארו עצר את התוכנית Mais Medicos (עוד רופאים), ואלפי רופאים קובנים עזבו את ברזיל.<ref>https://www.reuters.com/article/us-brazil-cuba-idUSKCN1N71ZF</ref><ref>https://www.reuters.com/article/us-brazil-cuba-doctors-idUSKCN1NR2C5</ref>

בנובמבר 2019 הצביעה ברזיל לראשונה נגד החלטה שנתית של האו"ם וקראה להפסיק את האמברגו הכלכלי של ארצות הברית על קובה.<ref>https://www.reuters.com/article/us-un-cuba-brazil-exclusive-idUSKBN1XG2ZZ</ref>

== קישורים חיצוניים ==

== הערות שוליים ==
ג'יימס ו' פרידמן

ג'יימס ו' פרידמן (שם עברי: חיים זאב; 25 בספטמבר 1935, ערב יום הכיפורים ה'תרצ"ז – 17 בפברואר 2016, ח' באדר ה'תשע"ו) היה כלכלן יהודי-אמריקאי.

== קורות חייו ==
נולד בקליבלנד שבאוהיו, ארצות הברית, לתיאודור וגרטרוד. גדל בעיר ביי סיטי (עיר המפרץ) במדינת מישיגן. הוא סיים תואר ראשון ושני באוניברסיטת מישיגן, ואת התואר השלישי קיבל מאוניברסיטת ייל בשנת 1963.

הוא לימד בייל וצורף לצוות ההוראה של הטכניון בווירג'יניה ואוניברסיטת רוצ'סטר. בשנת 1977 נבחר כחבר החברה האקונומטרית. בשנת 1985 עבר לאוניברסיטת צפון קרוליינה בצ'אפל היל, והוכתר כפרופסור לכלכלה בקבוצת כנען (קיינן) שם. הוא פרש לגמלאות בשנת 2001.

חוקר תורת המשחקים הנודע רוברט אקסלרוד קרא לאסטרטגיית המשחק הבלתי סלחנית "ההדק העגום" בשם "פרידמן", עקב מאמר שפרידמן כתב על כך בשנת 1971. ההדק העגום הוא שיטה בו נוקט שחקן במשחק לא שיתופי לפיו ינקום לעד במי שבגד בו פעם אחת ו"לחץ על ההדק" בבגידתו.

== ספרים ==
* [https://primo.bgu.ac.il/discovery/fulldisplay?docid=alma990010123060204361&context=L&vid=972BGU_INST:972BGU&lang=en&search_scope=MyInst_and_CI&adaptor=Local%20Search%20Engine&tab=Everything&query=isbn,contains,9780195036602 Game Theory with Applications to Economics], תורת המשחקים וישומה בכלכלה (בכרטסת ספריית אוניברסיטת בן-גוריון)
* [https://www.worldcat.org/identities/lccn-n80079567/ רשימת ספרי ג'יימס פרידמן], באתר כרטסת הספרייה העולמית WorldCat. כולם ספרי לימוד אקדמיים בתחום הכלכלה ותורת המשחקים, שיצאו במהדורות רבות, וחלקם תורגם גם לספרדית.

==קישורים חיצוניים==

== הערות שוליים ==

קטגוריה:כלכלנים יהודים אמריקאים
קטגוריה:חוקרי תורת המשחקים יהודים אמריקאים
קטגוריה:בוגרי אוניברסיטת מישיגן
קטגוריה:בעלי תואר דוקטור מאוניברסיטת ייל
קטגוריה:אמריקאים שנולדו ב-1935
קטגוריה:אמריקאים שנפטרו ב-2016
דנילו אספרייה

דנילו מורנו אספרייה (בספרדית: Danilo Moreno Asprilla; נולד ב-12 בינואר 1989) הוא כדורגלן קולומביאני המשחק בעמדת הקיצוני הימני<ref>[http://www.sportal.bg/news.php?news=463878 Трансферите в Литекс продължават - още един подписа, а друг напусна]</ref> בצסק"א סופיה.

==קריירת מועדונים==
אספרייה החל את קריירת המשחק שלו בז'ובנטודה הברזילאית, בה שיחק עונה אחת. בינואר 2009 עבר לשחק באל-שחנייה מליגת העל הקטרית,<ref></ref> ובמדיה כבש שבעה שערים ב-26 הופעות.

ב-10 בפברואר 2010 חתם בדפורטיבו פריירה וכבש תשעה שערים ב-29 משחקים. ב-10 באפריל 2011 חתם ברמפלה ג'וניורס מאורוגוואי, במדיה שיחק שנה וחצי וכבש שישה שערים ב-27 משחקים. ב-12 בספטמבר 2012 חתם אספרייה באינדפנדיינטה סנטה פה, עמה זכה בסופרליגה 2013. ב-1 ביולי 2013 חתם בפטריוטאס בויאקה, בה כבש ארבעה שערים ב-15 משחקים.

ב-20 בדצמבר 2013 חתם בליטקס לובץ' מליגת העל הבולגרית.<ref>[http://pfclitex.com/site/bg/news.php?id=2429 Официално: Литекс привлече Иван Горанов и колумбиеца Данило Асприля] </ref> בהופעת הבכורה שלו במדי הקבוצה, ב-23 בפברואר 2014, הוא כבש צמד, ובמהלך השנתיים בהן שיחק בקבוצה כבש 25 שערים ב-73 משחקים, ובישל 16 נוספים.

ב-4 בינואר 2016 עבר לאל-עין.<ref></ref> בהופעת הבכורה שלו, ב-8 בינואר, הוא כבש שער ניצחון בדקה ה-93.<ref>[https://int.soccerway.com/matches/2016/01/08/united-arab-emirates/premier-league/al-dhafra/al-ain/2174382/ Al Dhafra vs Al Ain]</ref> ב-28 ביולי 2017 הושאל לאל פייחה מליגת העל הסעודית, במדיה הצטיין וכבש 25 שערים ב-57 משחקים, כשהוא מבשל שישה נוספים. ב-1 ביולי 2019 עבר לא-שבאב מהבירה ריאד וכבש שבעה שערים ב-30 הופעות. ב-4 באוקטובר 2020 עבר לאל-קאדסיה, גם היא מליגת העל הסעודית,<ref></ref> במדיה כבש שבעה שערים ב-18 הופעות.

ב-2 באוגוסט 2021 חתם לשתי עונות בהפועל באר שבע.

ב-15 ביולי 2022 חתם בבית"ר ירושלים לעונה אחת.<ref></ref> באותה עונה כבש אספריה כ-17 שערים בליגת העל וכבש עוד שניים בגביע המדינה.<ref></ref>

ביולי 2023 חתם בצסק"א סופיה.

== תארים ==
הפועל באר שבע
* גביע המדינה: 2021/2022

;בית"ר ירושלים
* גביע המדינה: 2022/2023

==קישורים חיצוניים==

* 

==הערות שוליים==

קטגוריה:כדורגלנים קולומביאנים
קטגוריה:חלוצי כדורגל קולומביאנים
קטגוריה:כדורגלני א-שחאניה
קטגוריה:כדורגלני דפורטיבו פריירה
קטגוריה:כדורגלני אינדפנדיינטה סנטה פה
קטגוריה:כדורגלני ליטקס לובץ'
קטגוריה:כדורגלני אל-עין
קטגוריה:כדורגלני א-שבאב (ריאד)
קטגוריה:כדורגלני אל-קאדסיה
קטגוריה:כדורגלני הפועל באר שבע
קטגוריה:כדורגלני בית"ר ירושלים
קטגוריה:כדורגלני צסק"א סופיה
קטגוריה:כדורגלנים זרים בישראל
קטגוריה:ספורטאים זרים בברזיל
קטגוריה:ספורטאים זרים בקטר
קטגוריה:ספורטאים זרים באורוגוואי
קטגוריה:ספורטאים זרים בבולגריה
קטגוריה:ספורטאים זרים באיחוד האמירויות הערביות
קטגוריה:ספורטאים זרים בערב הסעודית
קטגוריה:ספורטאים קולומביאנים בישראל
קטגוריה:קולומביאנים שנולדו ב-1992
דביון מיטשל

דביון ד'מונטה ארל מיטשל (באנגלית: Davion De'Monte Earl Mitchell; נולד ב-5 בספטמבר 1998) הוא כדורסלן אמריקאי, שמשחק בסקרמנטו קינגס בליגת ה-NBA. הוא שיחק כדורסל מכללות באוניברסיטת ביילור.

==ביוגרפיה==
=== קריירה בתיכון ===
מיטשל למד בתיכון ליברטי קאונטי בהיינסוויל, ג'ורג'יה. בשנתו האחרונה בקבוצת הכדורסל של התיכון, העמיד מיטשל ממוצעים של 23.8 נקודות, 5.3 ריבאונדים ו-5.2 אסיסטים למשחק.

=== קריירה בקולג' ===
בשנתו הראשונה כסטודנט באוניברסיטת אובורן, מיטשל העמיד ממוצעים של 3.7 נקודות ו-1.9 אסיסטים למשחק כרכז מחליף לג'ארד הרפר. לאחר העונה, הוא עבר לאוניברסיטת ביילור. בעונת 2020/2021 רשם מיטשל ממוצעים של 14.1 נקודות ו-5.5 אסיסטים למשחק, ועזר לביילור לזכות באליפות ליגת המכללות, עם 15 נקודות, 6 ריבאונדים ו-5 אסיסטים במשחק הגמר מול אוניברסיטת גונזגה.

ב-13 באפריל, הוא הכריז על כניסתו לדראפט ה-NBA לשנת 2021.

=== קריירה מקצועית ===
מיטשל נבחר עם הבחירה התשיעית בדראפט ה-NBA{{כ}} 2021, על ידי סקרמנטו קינגס.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| סקרמנטו	|| 75 || 19 || 27.7 || 0.418 || 0.316 || 0.659 || 2.2 || 4.2 || 0.7 || 0.3 || 11.5
|- style="background-color: #EFEFEF;"		|| 
| 	|| סקרמנטו	|| 79 || 8 || 18.0 || 0.464 || 0.325 || 0.806 || 1.3 || 2.3 || 0.5 || 0.2 || 5.6
|- style="background-color:#80BFFF; font-weight:bold;"		|| 
| קריירה || 		|| 154 || 27 || 22.7 || 0.432 || 0.319 || 0.698 || 1.7 || 3.2 || 0.6 || 0.3 || 8.5
|- style="background-color: #EFEFEF;"		|| 
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| סקרמנטו	|| 7 || 0 || 20.0 || 0.413 || 0.259 || 0.833 || 1.3 || 1.7 || 0.9 || 0.1 || 7.1
|- style="background-color:#80BFFF; font-weight:bold;"		|| 
| קריירה || 		|| 7 || 0 || 20.0 || 0.413 || 0.259 || 0.833 || 1.3 || 1.7 || 0.9 || 0.1 || 7.1
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת אובורן
קטגוריה:כדורסלני אוניברסיטת ביילור
קטגוריה:בחירות דראפט של סקרמנטו קינגס
קטגוריה:כדורסלני סקרמנטו קינגס
קטגוריה:אמריקאים שנולדו ב-1998
יואכים הנרי

יואכים אנדרה הנרי (באנגלית: Joachim Andre Henry) הוא פוליטיקאי מסנט לוסיה, שנבחר לשמש כחבר בית האספה של סנט לוסיה ב-26 ביולי 2021.

==קריירה==
הנרי חבר במפלגת העבודה של סנט לוסיה. בשנים 2016–2020 היה חבר הסנאט של סנט לוסיה, ושימש כמנהיג האופוזיציה.

בבחירות 2016 ניסה הנרי להתמודד מטעם דרום-מזרח קסטריז על מקום בבית האספה של סנט לוסיה, בית הנבחרים התחתון, אך נכשל.<ref></ref> הנרי התמודד שוב על אותו כיסא בבית האספה בבחירות הכלליות שנערכו ב-26 ביולי 2021, קיבל 52.90% מהקולות וניצח את יריבו גיא ג'וזף, שהחזיק בכיסא בבית האספה מאז 2006.<ref></ref><ref></ref>

באוגוסט 2021 הוא מונה לשר בממשלה.

==קישורים חיצוניים==
[https://voteslp.org/team/joachim-a-henry/ פרופיל], באתר מפלגת העבודה של סנט לוסיה

==הערות שוליים==

קטגוריה:חברי בית האספה של סנט לוסיה
גידג'ט

גידג'ט (באנגלית: Gidget) הוא סרט נעורים אמריקאי משנת 1959, בבימויו של פול ונדקוס, עם סנדרה די, קליף רוברטסון וג'יינס דארן בתפקידים הראשיים.

התסריט מבוסס על הספר "גידג'ט, הנערה הקטנה עם האידיאלים הגדולים" של פרדריק קוהנר משנת 1957 שהפך לרב מכר ובעקבותיו חוברו עוד מספר המשכים.

קוהנר כתב זאת על בתו קטי שהייתה מראשוני הנערות הגולשות בארצות הברית שהיה אז תחום גברי. הוא כינה אותה בשם גידג'ט שזה הלחם של Girl (נערה) ו-Midget (גמד/ה).

הצלחת הסרט הביאה להפקת סדרת טלוויזיה (עם סאלי פילד) וסרטי המשך כמו "גידג'ט נוסעת להוואי" (1951) ו"גידג'ט נוסעת לרומא (1963) וכן להתפתחות סוגה של "סרטי חוף" שברובם השתתפו פרנקי אוולון ואנט פוניצ'לו.

==תקציר העלילה==
פרנסין לורנס (סנדרה די) עומדת לחגוג יום הולדת 17. היא הולכת עם חברותיה לחוף הים ופוגשת שם קבוצת נערים שעוסקים בגלישת גלים. כאשר היא כמעט טובעת מציל אותה אחד הנערים המכונה "מונדוגי" (ג'יימס דארן) ומביא אותה לחוף עם הגלשן שלו.

כל הנערים מתכנסים סביבה ומכנים אותה "גידג'ט" (הלחם של נערה וקטנטנה). גידג'ט רוצה להיות כמותם ובעזרת הוריה היא רוכשת גלשן. אביה (ארתור או'קונל) מפחד שתצא "לתרבות רעה" עם הנערים ומבקש להפגיש אותה עם ג'פרי מתיוס, בן של ידידו אבל גידג'ט מסרבת.

בראש הגולשים נמצא אדם מבוגר המכונה "קהונה" (צ'יף בהוואית) (קליף רוברטסון), טייס ממלחמת קוריאה שהחליט לעזוב הכל, להסתובב בחופי העולם ולגלוש. ג'ידג'ט נמשכת אליו למרות פער הגילים ביניהם. "מונדוגי" מעריץ אותו ורוצה להצטרף אליו לגלישה ברחבי העולם ולעזוב את הקולג'.

במסיבה גדולה שנערכת על החוף מתחבקת ומתנשקת גידג'ט עם "מונדוגי" כדי להגביר את קנאתו של "קהונה". היא מצטרפת לבסוף לקהונה ומסיעה אותו לבית החוף שלו במטרה להתמסר לו ולאבד את בתוליה.

"קהונה" מכניס אותה לביתו ומתחיל אתה אבל הוא רואה שהיא פוחדת ומבין שהיא עדיין בעצם נערה. הוא משחרר אותה ובינתיים מגיע למקום "מונדוגי" ומתעמת פיזית עם "קהונה" והשכנים מזעיקים משטרה.

גידג'ט נמלטת מהמקום אך נעצרת בגלל תקר בגלגל ואז פוגשים אותה שוטרים ומביאים אותה לתחנת משטרה בה נמצאים הוריה החרדים לשלומה.

גידג'ט מקבלת עונש של "מעצר בית". אביה מביא את ג'פרי מתיוס ומסתבר שזה "מונדוגי" שכעת התפייס עם אביו ורוצה להמשיך בקולג'.

הם נוסעים לחוף שם מפרק "קהונה" את הצריף שלו והם מגלים ששמו ברט וייל וכי התקבל לעבודה כטייס. הם נפרדים ממנו לקראת שנת הלימודים החדשה, מתחבקים ומתנשקים ו"מונדוגי" מרגיש כי גידג'ט הפכה מנערה לאישה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|סנדרה די
|פרנסין "גידג'ט" לורנס
|
|-
|קליף רוברטסון
|ברט "קהונה" וייל
|גולש
|-
|ארתור או'קונל
|ראסל לורנס
|האב
|-
|ג'יימס דארן
|ג'פרי "מונדוגי" מתיוס
|גולש

|-
|מרי לרוש
|דורותי לורנס
|האם
|}

==קישורים חיצוניים==

*[https://www.youtube.com/watch?v=Y5suc-Yexpw קדימון לגידג'ט], באתר יוטיוב
*[https://www.tcm.com/tcmdb/title/4593/gidget#overview גידג'ט], באתר TCM
*[https://www.youtube.com/watch?v=FCKYjZJIPUY שיר הנושא גידג'ט עם צילומים מההסרטה], באתר יוטיוב
*[https://www.youtube.com/watch?v=adtFTiOQMMA גידג'ט היא האחת בשבילי בפי ג'יימס דארן], באתר יוטיוב
קטגוריה:סרטי 1959
קטגוריה:סרטים באנגלית
קטגוריה:סרטי נעורים אמריקאיים
קטגוריה:סרטי סנדרה די
קטגוריה:סרטי קולומביה
קטגוריה:סרטים אמריקאיים מבוססי ספרים
קטגוריה:סרטים רומנטיים
כיכר רבוליוציי (צ'ליאבינסק)

כיכר רבוליוציי (ברוסית: Площадь Революции) היא הכיכר הראשית בצ'ליאבינסק, שברוסיה.

כיכר רבוליוציי ממוקמת במרכז העיר צ'ליאבינסק, ונחשבת למתחם אדריכלי.

==גלריה==
<gallery>
קובץ:Chelyabinsk State Art Museum 2008-08.JPG|בניין מוזיאון אומנות 
קובץ:Челябинский государственный академический ТЕАТР ДРАМЫ им. Наума Орлова.JPG|תיאטרון הדרמה 
קובץ:Пр-т Ленина 56 - Кирова 114 (Челябинск) f001.jpg|בניין האספה המחוקקת המחוזית
קובץ:Пр-т Ленина 52 (Челябинск) f002.jpg|בניין מגורים, מלון יוז'ני אורל
קובץ:Пл. Революции 5 (Челябинск) f010.jpg|בניין צ'ליאבאנרגו
קובץ:Chelyabinsk-2021 - 28.jpeg|בניין נארודני 
קובץ:Пл. Революции 3 (Челябинск) f001.jpg|בניין הנהלת רכבת אוראל הדרומית 
קובץ:Пр-т Ленина 54 - Кирова 177 - Цвиллинга 36 (Челябинск) f002.jpg|בניין אובליספולקום 
</gallery>

==קישורים חיצוניים==

קטגוריה:צ'ליאבינסק
קטגוריה:רוסיה: כיכרות
ארנסט הילייר

ארנסט הילייר (באנגלית: Joachim Andre Henry) הוא פוליטיקאי מסנט לוסיה, המכהן כחבר בית האספה של סנט לוסיה.

==ביוגרפיה==
בשנת 1990 קיבל הילייר תואר ראשון במדעי המדינה ובסוציולוגיה מאוניברסיטת איי הודו המערבית.<ref name=":1"></ref> בשנת 1995 קיבל תואר שני בפילוסופיה מאוניברסיטת קיימברידג'. הוא עשה דוקטורט בבית הספר לכלכלה של לונדון.<ref name=":2"></ref>

==קריירה==
בשנים 1997–1999 שימש כנספח לראש הממשלה ד"ר קני אנטוני.

בשנת 1999 הפך הילייר למזכיר קבוע במשרד הנוער והספורט.<ref></ref> בשנים 2009–2012 שימש כמנהל מועצת הקריקט של הודו המערבית.<ref></ref> הילייר שימש גם כנציב העליון של בריטניה בסנט לוסיה.<ref name=":0"></ref>

הנרי הוא סגן יו"ר מפלגת העבודה של סנט לוסיה, תפקיד בו החל לכהן בספטמבר 2019.<ref></ref><ref></ref>

בבחירות 2016 התמודד מטעם דרום קסטריז על מקום בבית האספה של סנט לוסיה, בית הנבחרים התחתון. בבחירות, שנערכו ב-6 ביוני 2016, ניצח הילייר את יריבו רוברט קנדי לואיס, שהחזיק בכיסא בבית האספה מאז 2006.<ref></ref> הילייר ישב בספסלי האופוזיציה, עד לניצחון המוחץ של מפלגתו בבחירות הכלליות ב-2021, בהן שמר על כסאו.<ref></ref>

==קישורים חיצוניים==
* 

* [https://voteslp.org/team/dr-ernest-hilaire/ פרופיל], באתר מפלגת העבודה של סנט לוסיה

==הערות שוליים==

קטגוריה:חברי בית האספה של סנט לוסיה
קטגוריה:בוגרי אוניברסיטת איי הודו המערבית
קטגוריה:בוגרי אוניברסיטת קיימברידג'
קטגוריה:בעלי תואר דוקטור מבית הספר לכלכלה של לונדון
ביואיק אוויסטה

ביואיק אוויסטה (באנגלית: Buick Avista) היא מכונית קונספט במרכב קופה, שהוצגה על ידי ביואיק בתערוכת הרכב הבינלאומית של אמריקה הצפונית בינואר 2016<ref></ref>.

== עיצוב ==
העיצוב החיצוני מרהיב למדי עם הפגוש הקבוע של ביואיק ועיצוב משופע<ref name="gmauthority.com"></ref>, בפנים המכונית נעשה שימוש גבוהה בסיבי פחמן למראה ספורטיבי יותר כולל לוח מחוונים דיגיטלי המציג את מערכת הבידור העתידית של ביואיק.

== מפרט טכני ==
היא כוללת מנוע בנזין V6 צילינדרים בנפח 3.0 ליטר טווין טורבו המספק כ-400 כ"ס<ref></ref>. תיבת הילוכים אוטומטית בעלת שמונה הילוכים.

== שיקול ייצור ==
אף על פי שהמכונית נועדה רק למחקר עיצובי<ref></ref>, ג'נרל מוטורס שקלה האם להכניס את האוויסטה לייצור כרכב הפאר של ביואיק<ref></ref>. גרסת הייצור הייתה אמורה לשמור על הפלטפורמה והמנוע<ref name="gmauthority.com"/>. למרות הכל ביואיק וג'נרל מוטורס החליטו בסופו של דבר לא לייצר את האוויסטה<ref></ref>.

== קישורים חיצוניים ==

== הערות שוליים ==

א
קטגוריה:מכוניות קונספט
קטגוריה:מכוניות קופה
קטגוריה:דגמי מכוניות שהושקו ב-2016
שאנדור אלפאר

שאנדור אלפאר (במקור שמואל שאנדור אנגלמן, בהונגרית: Alpár Sándor; באיה, 24 בספטמבר 1892<ref></ref> – בודפשט, 4 בספטמבר 1943)<ref>[https://www.familysearch.org/ark:/61903/3:1:S3HT-XC39-3CN?i=570&cc=1452460&cat=1249974 Halálesete bejegyezve a Bp. XIII. ker. állami halotti akv. 1264/1943. folyószáma alatt.]</ref> היה צייר, גרפיקאי יהודי-הונגרי.

==קורות חיים==
שאנדור אלפאר נולד במשפחה יהודית כבנם של יעקב אנגלמן סוחר מהעיר באיה ושל רגינה שנשטיין. תחילה סיים את לימודיו בבית ספר התיכון המסחרי ולאחר מכן למד אמנות באוניברסיטה ההונגרית לאמנויות יפות בבודפשט, שם למד אצל טיבדאר זמפלני ואצל אישטוואן ריטי בין השנים 1917 עד 1920. לפני כן היה חייל במלחמת העולם הראשונה. הוא צייר בעיקר דיוקנאות ונופים, וגם יצר תחריטים. הוא הציג לראשונה בתערוכה של "ארגון האמנים הצעירים" בשנת 1914 בסלון הלאומי (תמונה בשם "שקיעה"). בשל יהדותו נלקח במלחמת העולם השנייה לשרות העבודה (עבודות כפייה לגברים יהודים עבור הצבא ההונגרי). הוא נפטר בבודפשט כעובד כפייה עקב העדר טיפול רפואי נאות ל גידולים בבלוטות הלימפה ולימפומת הודג'קין. שאנדור אלפאר נקבר בבית הקברות היהודי ברחוב קוזמה בבודפשט.

== לקריאה נוספת ==
* [http://mek.oszk.hu/04000/04093/html/szocikk/10134.htm לקסיקון יהודי הונגרי]
* [https://budapestaukcio.hu/alpar-sandor/festo budapestaukcio.hu]
*[https://regi.lib.pte.hu/en/mk/emlekkavicsok-holocaust-a-magyar-kepzomuveszetben-1938-1945-s-nagy-katalin הספר "אבני זיכרון" על אמנים שניספו בתקופת השואה 1945-1938]. S. Nagy Katalin: Emlékkavicsok

== קישורים חיצוניים ==
* גלריית תמונות שארושפטק. [https://www.patakikeptar.hu/2/elemei/agyujtemeny/mutargyjegyzek/index.php?key=Alpár%20Sándor תמונה של שאנדור אלפאר]
* Museum of Applied Arts Budapest - [https://collections.imm.hu/kereses/alkoto/alpar-sandor/4117?order=creation שש תמונות של שאנדור אלפאר]
*[https://galeriasavaria.hu/en/termekek/reszletek/festmeny/3679738/Alpar-Sandor-Varosresz/ תמונת נוף של שאנדור אלפאר] - Galeria Savaria
* 
* [https://hdke.hu/emlekkonyv/alpar-sandor/ שאנדור אלפאר באתר הזיכרון לשואה]
* [https://collections.imm.hu/kereses/alkoto/alpar-sandor/4117 תמונותיו במוזיאון לאומנות שימושית]

== הערות שוליים ==

קטגוריה:ציירים יהודים הונגרים
קטגוריה:גרפיקאים ומאיירים יהודים הונגרים
קטגוריה:חיילים יהודים במלחמת העולם הראשונה
קטגוריה:בוגרי האוניברסיטה ההונגרית לאמנויות יפות
קטגוריה:ציירים שנספו בשואה
קטגוריה:אישים במחנות שרות העבודה (הונגריה)
קטגוריה:באיה: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1892
קטגוריה:הונגרים שנפטרו ב-1943
מרכז ההתעמלות אריאקה

מרכז ההתעמלות אריאקה (ביפנית: 有明体操競技場) הוא אולם ספורט הממוקם במחוז אריאקה שבטוקיו, יפן.

האולם נחנך בשנת 2019, על-מנת לארח את תחרויות ההתעמלות באולימפיאדת טוקיו (2020).

== קישורים חיצוניים ==

* [https://olympics.com/tokyo-2020/en/venues/ariake-gymnastics-centre מרכז ההתעמלות אריאקה] באתר הרשמי של אולימפיאדת טוקיו (2020) 

== הערות שוליים ==

קטגוריה:אצטדיונים ומתקני ספורט אולימפיים
קטגוריה:טוקיו: ספורט
קטגוריה:מתקני אולימפיאדת טוקיו (2020)
הואן שואן וין

הואן שואן וין (באנגלית: Hoàng Xuân Vinh; נולד ב־6 באוקטובר 1974 בהאנוי) הוא קלע ירי ספורטיבי וייטנאמי.

וין השתתף באולימפיאדת לונדון ובאולימפיאדת ריו דה ז'ניירו, וזכה באחרונה במדליית זהב במקצה לירי באקדח אוויר למרחק 10 מטר, ובכסף בתחרויות האקדח למרחק 50 מטר, כשהוא הספורטאי הראשון ומאז כרגע (2021) היחיד מארצו שזכה במדליית זהב אולימפית.

== ביוגרפיה ==
הקריירה המקצועית של וין בירי ספורטיבי מתפרשת על שתי אוליפיאדות.

=== אולימפיאדת הקיץ 2012 ===
באולימפיאדת הקיץ 2012, הוא סיים במקום ה-9 בסיבוב המוקדמות לאקדח אוויר למרחק 10 מטר, ולא הצליח להגיע לגמר בגלל חוסר של נקודה בודדת.<ref></ref> הוא גם לא הצליח לזכות במדליה בגמר 50 מטר אקדח, כשהוא לוקח את המקום הרביעי עם ציון נמוך ברק 0.1 פחות מהזוכה במדליית הארד.

=== אולימפיאדת קיץ 2016 ===
בשנת 2016, הוא הפך לספורטאי הווייטנאמי הראשון שזכה במדליית זהב בהיסטוריה של אולימפיאדת הקיץ, וניצח את פליפה וו מברזיל בסיבוב האחרון בתחרות אקדח האוויר למרחק 10 מטר, עם ציון 202.5 מול 202.1 של הברזילאי, שיא אולימפי חדש, לאחר שינוי כללי ISSF ב-1 בינואר 2013.<ref></ref>

הוא זכה גם במדליית הכסף בתחרות האקדחים למרחק 50 מטר, מה שהפך אותו לספורטאי הווייטנאמי הראשון שזכה בשתי מדליות אולימפיות.<ref></ref>

== קישורים חיצוניים ==

* [https://www.issf-sports.org/athletes/athlete.ashx?personissfid=SHVIEM0610197401#content_wrapper דף מידע על הואן שאן וין], באתר הפדרציה הבינלאומית לירי ספורטיבי

==הערות שוליים==

קטגוריה:אלופים אולימפיים: קליעה
קטגוריה:קלעים באולימפיאדת לונדון (2012)
קטגוריה:קלעים באולימפיאדת ריו דה ז'ניירו (2016)
קטגוריה:ילידי 1974
גלישת גלים במשחקים האולימפיים

170px
גלישת גלים הוכרה כענף אולימפי לראשונה באולימפיאדת טוקיו בשנת 2021.

==היסטוריה==
בספטמבר 2015 הוכרזה גלישת גלים כענף חדש המועמד להיכלל במשחקים האולימפיים החל מאולימפיאדת טוקיו שתוכננה להתקיים בשנת 2020. הענף הועמד לבחינה לצד בייסבול, סופטבול, קראטה, סקייטבורדינג וטיפוס צוקים. באוגוסט 2016 הצביע הוועד האולימפי הבינלאומי בעד הכללת כל הענפים.

בשנת 2018 הכריז איגוד הגלישה הבינלאומי (ISA) שהתחרות תתקיים באוקיינוס הפתוח ולא בבריכת גלים מלאכותית, כפי שתוכנן במקור.

קאריסה מור זכתה במדליית זהב בתחרות נשים.

במהלך אולימפיאדת פריז בשנת 2024, התחרות התקיימה בטהיטי, אי בחסות צרפתית המרוחק מפריז 15,705 קילומטרים, בו נבנה כפר אולימפי צף. היה זה שיא עולמי במרחקים בין התחרויות באותם משחקים<ref></ref>.

==מבנה התחרות==
באולימפיאדת טוקיו, הפעם הראשונה בה התקיימה התחרות, השתתפו המתחרים בקטגוריה אחת בלבד. התחרות התקיימה "גלשן קצר" באורך 1.8 מטר עד 2.4 מטר. בכל מקצה התחרו 4 גולשים, במסגרת זמן של 20 עד 25 דקות. השניים הטובים ביותר בכל מקצה המשיכו למקצה הבא.

==טבלת המדליות==
===אולימפיאדת טוקיו (2020)===
{| class="wikitable"
|-
! !! מדינה !! style="background:gold" | זהב !! style="background:silver" | כסף !! style="background:#cc9966" | ארד !! סך הכל
|-
| 1. || || 1 || 0 || 0 || 1
|-
| 1. || || 1 || 0 || 0 || 1
|-
| 3. || || 0 || 1 || 1 || 2
|-
| 4. || || 0 || 1 || 0 || 1
|-
| 5. || || 0 || 0 || 1 || 1
|}

==הערות שוליים==

קטגוריה:ענפי ספורט במשחקים האולימפיים
דייקי האשימוטו

דייקי האשימוטו (ביפנית: 橋本 大輝; נולד ב-7 באוגוסט 2001) הוא מתעמל מכשירים יפני, האלוף האולימפי בתחרות הקרב-רב אישי ותרגיל על המתח (טוקיו 2020) ובתחרות הקרב-רב קבוצתי (פריז 2024).<ref name=":0"></ref>

== חיים אישיים ==
האשימוטו נולד בנריטה שביפן.

שני אחיו הגדולים, טאקויה וקנגו, שהתחרו בהתעמלות אמנותית ברמת המועדון והאוניברסיטה ביפן, נתנו להאשימוטו השראה להתחיל להתאמן בהתעמלות בגיל 7 במועדון הצעירים סווארה.

האשימוטו הוא סטודנט באוניברסיטת ג'ונטנדו בטוקיו שביפן.
=== 2019 ===
האשימוטו התחרה באליפות העולם בהתעמלות בשטוטגרט שבגרמניה, בה זכה במדליית ארד יחד עם נבחרתו בתחרות הקבוצתית.<ref></ref>

=== 2021 ===
באולימפיאדת טוקיו (2020) שנערכה בטוקיו שביפן, האשימוטו התחרה יחד עם הנבחרת היפנית, שכללה גם את קאזומה קאיה, טאקרו קיטאזונו וווטארו טאניגאווה. <ref></ref> יחד עם נבחרתו הוא זכה במדליית הכסף בתחרות הקבוצתית לגברים,<ref>https://www.si.com/.amp/olympics/2021/07/26/russia-beats-japan-mens-team-gymnastics-tokyo-olympics</ref> עם ציון כולל של 262.397, שהייתה רחוק 0.103 נקודות מהציון הכולל של נבחרת הוועד האולימפי הרוסי שזכתה בזהב.<ref></ref> הוא זכה גם במדליית הזהב בתחרות הקרב-רב אישי לגברים, עם ציון כולל של 88.465.<ref></ref>

==קישורים חיצוניים==

== הערות שוליים ==

קטגוריה:אלופים אולימפיים מיפן
קטגוריה:מתעמלים באולימפיאדת טוקיו (2020)
קטגוריה:יפנים שנולדו ב-2001
ירוחם מאיר ליינר

[https://www.nli.org.il/he/newspapers/hyt/1919/05/28/01/article/40.1/?srpos=1&e=-------he-20--1--img-txIN%7ctxTI-ירחם+מאיר+ליינער-------------1 פרסום של בית הדפוס שלו] בעיתון היינט 28 במאי 1919.
רבי ירחם מאיר ליינר (בכתיב יידי - ליינער; י"ד בתשרי תרל"ה - ה'תרצ"ג בערך) היה חוקר תורני ומחבר ספרים מבית חסידות איזביצה ראדזין.

==קורות חיים==
נולד בראדזין לרבי יעקב ליינר (בן רבי מרדכי יוסף ליינר) וליוטא, נתייתם מאביו כשהיה בן שלוש. אחיו רבי גרשון חנוך הניך ליינר גידל אותו. בצעירותו כתב חידושי תורה, אשר התפרסמו בספר "שדי חמד", ב"המאסף", "הפלס", ועוד.

נשא לאשה את חוה בת רבי אברהם יעקב הכהן גילרנטר. בשנת תרס"א התגורר בהרוביישוב ובשנת תרע"א התגורר בראדזין.

לפרנסתו הקים דפוס בשם "הוצאת מקיצי נרדמים" בראדזין. בית הדפוס עבר אחר כך לוורשה ואחר כך לאוטבוצק.

בנו דוד נפטר בצעירותו ובפרק זמן קצר נפטר גם הוא ולאחריו אשתו חוה, מאורעות אלו התרחשו בסביבות ניסן ה'תרצ"ג.

בנים נוספים הם יחזקאל, אליעזר ואיטה. היה מחותן של הרב יוסף לוינשטיין.

אחיינו רבי ירוחם ליינר הספידו במילים אלו: 

== חיבוריו ==
*חיבר את הספר , מפתח מכל שמות האנשים הנמצאים במשניות ... על פי אל"ף בי"ת, ראדזין תרע"א, הספר יצא בהסכמת הרב אליהו חיים מייזל (באתר היברובוקס).
כמו כן ההדיר את הספרים:
* סדר הדורות השלם בתוספת הערות רבות, הגהות, תיקונים - חלק מאות א, ורשה, תרס"א-לובלין, תרס"ז.
* .
* .
* .
* .
* .
* .
* .

בנוסף הדפיס וכתב הקדמה נרחבת לספרו של אביו , לובלין, תרס"ו.

כמו כן כתב שעומד להדפיס את הספרים מדרש תנחומא, ילקוט שמעוני, "צמח דוד", "שלשלת הקבלה" עם הערותיו, ואף תכנן להוציא לאור שני ספרים, "שמות שבתנ"ך", ו"מפתח אגדות". הספרים לא יצאו לאור.

==קישורים חיצוניים==
* 
* 
* 

==הערות שוליים==

קטגוריה:אדמו"רי איז'ביצה-ראדזין
קטגוריה:מגיהי ספר סדר הדורות
קטגוריה:רבנים פולנים
קטגוריה:מו"לים יהודים פולנים
קטגוריה:פולנים שנולדו ב-1874
קטגוריה:פולנים שנפטרו ב-1940
מכונית מנהלים

[[אאודי A6, מכונית המנהלים הבסיסית של אאודי]]
מכונית מנהלים (באנגלית: Executive car, המונח מוכר גם בקיצור "מנהלים") הוא מונח בריטי, אשר שווה למגזר E קלאס האירופי ומכונית משפחתית גדולה באמריקה. היא נחשבת למכונית גדולה יחסית הממוקמת בין מכונית סלון אשר גדולה ממנה למכונית יוקרה שממוקמת מתחתיה. מכוניות המנהלים מתאפיינות בפאר ונוחות נסיעה<ref></ref>. המונח אומץ גם על ידי יורו NCAP במבחני הרכב שלהם<ref></ref>.

== היסטוריה ==
אחת ממכוניות המנהלים הראשונות
המונח החל בשנות השישים בכדי לתאר מכונית שמיועדת לאנשי מקצוע מצליחים ולמנהלים בינוניים עד בכירים<ref></ref>. המכוניות שימשו כתמריץ לעובדים בתפקידים בכירים, וניצול תוכניות המס של בריטניה ואירופה של החברה המעסיקה. מכוניות המנהלים הציעו בדרך כלל מנועי בנזין או דיזל בנפחי 2.0-3.5 ליטר (122-214 כ"ס), לעומת 1.6-2.4 ליטר (98–146 כ"ס) למכונית משפחתית גדולה.

לפני שנות התשעים מכוניות המנהלים היו במרכב סדאן , אולם בשנים האחרונות מכוניות המנהלים מיוצרות גם במרכבי קופה, קבריולה, סטיישן והאצ'בק<ref></ref>.

== מכוניות מנהלים ==
להלן כמה דוגמאות למכוניות מנהלים.
{| class="wikitable"
!תמונה
!שם
|-
|לא ממוסגר
|מרצדס-בנץ E-קלאס
|-
|לא ממוסגר
|פיג'ו 607
|-
|לא ממוסגר
|קיה K8
|}

== ראו גם ==
* סיווג מכוניות
* מכונית קופה
* מכונית סטיישן
* האצ'בק
* קבריולה

== קישורים חיצוניים ==

== הערות שוליים ==

*
קטגוריה:מכוניות לפי סיווג
מרסל ג'ייקובס

למונט מרסל ג'ייקובס (נולד ב-26 בספטמבר 1994) הוא אתלט איטלקי, האלוף האולימפי (טוקיו 2020) ושיאן אירופה הנוכחי (2022) בריצת 100 מטר, אלוף העולם באולם (בלגרד 2022), אלוף אירופה באולם (טורון 2021) ושיאן אירופה באולם הנוכחי (2022) בריצת 60 מטר.

== ביוגרפיה ==
ג'ייקובס נולד באל פאסו לאב אפרו-אמריקאי ואם איטלקייה, איתם עבר לברשה עוד לפני שהיה בן חודש. הוא התחיל להתאמן באתלטיקה כשהיה בן 10, תחילה בריצות קצרות ולאחר מכן החל להתאמן גם בקפיצה לרוחק.

=== 2021 ===
====אלוף אולימפי====
באולימפיאדת טוקיו (2020) זכה ג'ייקובס בשתי מדליות זהב, בריצת 100 מטר בשיא אירופה חדש של 9.80 שניות, לפני פרד קרלי מארצות הברית (9.84 שניות) ואנדרה דה גראס מקנדה (9.89 שניות). עוד בשלב חצי הגמר הוא קבע שיא אירופה חדש לאחר שסיים שלישי במקצה בתוצאה של 9.84 שניות, ושיפר בשתי מאיות את השיא בו החזיקו במשותף פרנסיס אוביקוולו מפורטוגל וג'ימי ויקו מצרפת. בריצת שליחים 4x100 ביחד עם לורנצו פאטה, אסאוסה דסאלו ופיליפו טורטו בשיא לאומי חדש של 37.50 שניות, לפני בריטניה (37.51 שניות) וקנדה (37.70 שניות). תוצאה זו מדרגת את איטליה במקום חמישי בעולם ושני באירופה בכל הזמנים. כבר בשלב המוקדמות הרביעייה האיטלקית קבעה שיא לאומי חדש של 37.95 שניות.

===2022===
====אלוף עולם באולם====
באליפות העולם באולם שנערכה בבלגרד, סרביה ב-19 במרץ 2022 הוא זכה במדליית זהב בריצת 60 מטר בשיא אירופה ובתוצאת השנה בעולם של 6.41 שניות, לפני כריסטיאן קולמן (6.41 שניות) ומרווין ברייסי (6.44 שניות), שניהם מארצות הברית.

== שיאים אישיים ==
===אצטדיון===
* ריצת 100 מטר: 9.80 שניות (2021), שיא אירופה 
* ריצת 200 מטר: 20.61 שניות (2018) 
===אולם===
ריצת 60 מטר: 6.41 שניות (2021), שיא אירופה

== ראו גם ==

==קישורים חיצוניים==
* 

קטגוריה:אצנים איטלקים
קטגוריה:אלופי עולם באתלטיקה
קטגוריה:אלופים אולימפיים איטלקים: אתלטיקה
קטגוריה:אלופים אולימפיים: ריצת 100 מטרים (גברים)
קטגוריה:אלופים אולימפיים: ריצת 4X100 מטרים (גברים)
קטגוריה:אצנים באולימפיאדת טוקיו (2020)
קטגוריה:נושאי דגל איטליה באולימפיאדה
קטגוריה:אישים ממוצא אמריקאי
קטגוריה:איטלקים שנולדו ב-1994
יחסי ניו זילנד – קובה

יחסי ניו זילנד–קובה הם יחסי החוץ בין קובה לבין ניו זילנד.

== סקירה כללית ==
היחסים הדיפלומטיים בין שתי המדינות כוננו באופן רשמי במרץ 1999. בנוגע ליחסים עם ניו זילנד, שגריר קובה חוסה לואיס רובאינה גרסיה אמר כי למדינתו יש "הערצה למדיניות החוץ העצמאית של ניו זילנד". במרץ 2019 חגגו שתי המדינות 20 שנות יחסים דיפלומטיים.

== נציגויות דיפלומטיות ==
שגרירות קובה בוולינגטון
* קובה מחזיקה בניו זילנד שגרירות בוולינגטון.
* ניו זילנד מיוצגת בקובה באמצעות שגרירותה במקסיקו סיטי, מקסיקו.

==קישורים חיצוניים==

== הערות שוליים ==
ג'סמין קמאצ'ו-קווין

ג'סמין קמאצ'ו-קווין (באנגלית: Jasmine Camacho-Quinn; נולדה ב-21 באוגוסט 1996) היא אתלטית פוארטו ריקנית. האלופה האולימפית (טוקיו 2020), השיאנית האולימפית (12.26 שניות) וסגנית אלופת העולם (בודפשט 2023) בריצת 100 מטר משוכות.

== ביוגרפיה ==
קמאצ'ו-קווין נולדה וגדלה בלאדסון, דרום קרוליינה, ארצות הברית בת להורים אתלטים מצטיינים. היא למדה באוניברסיטת קנטקי.

=== 2016 ===
באולימפיאדת ריו דה ז'ניירו (2016) סיימה קמאצ'ו-קווין בריצת 100 מטר משוכות במ'ום 22 לאחר שנפסלה לאחר שנתקלה במשוכה במהלך ריצתה. בשלב המוקדמות היא קבעה תוצאה של 12.70 שניות ועלתה שלישית לשלב חצי הגמר.

=== 2021 ===
במסגרת ליגת הזהב שנערכה ברומא, איטליה ב-10 ביוני 2021 היא זכתה במדליית זהב בריצת 100 מטר משוכות בשיא תחרות חדש של 12.38 שניות.

====אלופה אולימפית====
באולימפיאדת טוקיו (2020) זכתה קמאצ'ו-קווין במדליית זהב בריצת 100 מטר משוכות בתוצאה של 12.37 שניות, לפני קנדרה הריסון מארצות הבריצת (12.52 שניות) ומגן טאפר מג'מייקה (12.55 שניות). בשלב חצי הגמר היא קבעה שיא אולימפי חדש של 12.26 שניות.

=== 2022 ===
==== מדליית ארד באליפות העולם ====
באליפות העולם שנערכה ביולי ביוג'ין שבאורגון, ארצות הברית זכתה במדליית ארד בתוצאה של 12.229 שניות, אחרי טובי אמוסן מניגריה (12.06 שניות) ובריטני אנדרסון מג'מייקה (12.224 שניות).

=== 2023 ===
==== סגנית אלופת העולם ====
באליפות העולם שנערכה באוגוסט בבודפשט שבהונגריה זכתה במדליית כסף בתוצאה של 12.44 שניות, אחרי דניאל ויליאמס מג'מייקה (12.43 שניות) ולפני קנדרה הריסון מארצות הברית (12.46 שניות).

==שיאים אישיים==
* ריצת 100 מטר משוכות: 12.26 שניות (2021) שיא אולימפי
* ריצת 100 מטר: 11.22 שניות (2020) שיא פוארטו ריקו
* ריצת 200 מטר: 22.45 שניות (2020)

==קישורים חיצוניים==

* [https://web.archive.org/web/20160816033417/https://www.rio2016.com/en/athlete/jasmine-quinn ג'סמין קמאצ'ו-קווין] באתר הרשמי של אולימפיאדת ריו דה ז'ניירו (2016) 

קטגוריה:ספורטאים פוארטו ריקנים
קטגוריה:אלופות אולימפיות: ריצת 100 מטרים משוכות
קטגוריה:רצות באולימפיאדת טוקיו (2020)
קטגוריה:נושאי דגל פוארטו ריקו באולימפיאדה
קטגוריה:ילידות 1996
קטגוריה:ילידי 1996
רחוב לנין

רחוב לנין (ברוסית: Улица Ленина) הוא הרחוב הראשי בעיר אומסק, שברוסיה.

רחוב לנין ממוקם באזור של בניינים היסטוריים. נשמר כאן מכלול אדריכלי ייחודי של סוף המאה ה -19 - תחילת המאה ה -20, שקיבל מעמד של אנדרטה היסטורית בעלת משמעות פדרלית ומהווה אטרקציה של העיר. בחגים התנועה ברחוב לנין סגורה לחגיגות ציבוריות<ref>https://nika-center.cronwell.com/map/ul-lenina/</ref>.

==גלריה==
<gallery>
קובץ:Омский Академический театр драмы.jpg|תיאטרון אקדמי 
קובץ:Omsk Vrubel Museum.jpg|מוזיאון ע"ש ורובל 
קובץ:Сибирский Омский кадетский корпус год 200 летия.JPG|בית ספר צבאי 
קובץ:Omsk Nicholas Cossack Cathedral.jpg|קתדרלת הקוזקים ניקולסקי 
</gallery>

==קישורים חיצוניים==

== הערות שוליים ==

קטגוריה:אומסק
קטגוריה:רחובות ושדרות ברוסיה
קטגוריה:ולדימיר איליץ' לנין
יחסי איסלנד – ניו זילנד

יחסי איסלנד–ניו זילנד הם יחסי החוץ בין איסלנד לבין ניו זילנד.

== סקירה כללית ==
שתי המדינות כוננו יחסים דיפלומטיים ב-21 באוקטובר 1988. שתי המדינות משתפות פעולה בארגונים בינלאומיים, ובכלל זה באו"ם.

== נציגויות דיפלומטיות ==
* איסלנד מיוצגת בניו זילנד באמצעות שגרירותה בבייג'ינג, סין, ובנוסף מחזיקה קונסוליות כבוד באוקלנד ונלסון.
* ניו זילנד מיוצגת באיסלנד באמצעות שגרירותה בהאג, הולנד.

== קישורים חיצונים ==

== הערות שוליים ==
יחסי אריתריאה–מקסיקו

יחסי אריתריאה–מקסיקו הם היחסים הדיפלומטיים בין מדינת אריתריאה לבין המדינות המקסיקניות המאוחדות. שתי המדינות חברות באו"ם.

== היסטוריה ==

אריתריאה ומקסיקו כוננו יחסים דיפלומטיים ב-23 ביוני 1993. הקשרים התפתחו בעיקר במסגרת פורומים רב-צדדיים.

בנובמבר 2010, ממשלת אריתריאה שלחה משלחת בת שלושה חברים כדי להשתתף בוועידת שינוי האקלים של האו"ם 2010 בקנקון, מקסיקו.

בשנת 2019, כמה מאות מהגרים אריתראים נכנסו למקסיקו דרך גבול ארצות הברית–מקסיקו. רבים מהמהגרים ניסו לחפש מקלט בארצות הברית ונמלטו בשל פגיעה בזכויות אדם באריתריאה וחובת שירות צבאי. עם זאת, רובם נדחו כניסה לארצות הברית וחלק מהאריתראים השיגו מקלט במקסיקו.

== נציגויות דיפלומטיות ==
* אריתריאה מיוצגת במקסיקו באמצעות שגרירותה בוושינגטון די.סי., ארצות הברית.
* מקסיקו מיוצגת באריתריאה באמצעות שגרירותה בקהיר, מצרים.

== הערות שוליים ==